Oofangs hot's Kelde in große Dääle vun Europa ghed. Vum Adlandig bis noom haidsche Pole. Die Reema hen se "Galliae" genannd un kää Unnaschied gemeschd zu denne Germane, die wu sellemols schun zwische denne gsiedld hen. Zu denne hen die Frange ghead, wu ned ner do bei uns waan, sunnern sich vum haidsche bayrische Frange bis no SW-NL un Noad-Belschie ausgebraid hen. Die hen don ärschd alles bis zum Adlandig unnäworfe un donn aach nuch alles bis zum haidsche Pole und Idaalie bis siedlisch vun Ruum. Des waas beriemde Raisch vum Scharlemanje, wassa donn fer soi Seehn gedääld hod ins Middlraisch, wu ner en schmale Schdraife waa vun Holland noo Siede und donn ärschd in Idalie in die Brääd gonge is - uf de Londkaad hods ausgsiehn als wiien Dolsch mid bräädm Handschudz. Im Oschde devun hod sisch Daitschlond edablijad un im Weschde Frongraisch.